b'\n_START_ARTICLE_\nDigitaalne isikutunnistus\n_START_PARAGRAPH_\nDigitaalne isikutunnistus ehk digi-ID on Eesti riiklik digitaalne dokument, millega on v\xc3\xb5imalik elektroonilises keskkonnas t\xc3\xb5endada oma isikut ja allkirjastada e-dokumente. Dokumenti v\xc3\xa4ljastab Politsei- ja Piirivalveamet. _NEWLINE_Digitaalne isikutunnistus on ID1-formaadis (85,6 \xc3\x97 53,98 mm) PVC-materjalist kiipkaart, millele on kantud digitaalne isikutuvastussertifikaat ja digitaalne allkirjastamissertifikaat. Digitaalset isikutunnistust ei saa kasutada f\xc3\xbc\xc3\xbcsiliseks isikutuvastamiseks, sest sellel pole dokumendi omaniku pilti ega allkirjan\xc3\xa4idist. _NEWLINE_Digitaalset isikutunnistuse v\xc3\xa4ljastamist alustati 1. oktoobril 2010. Algselt oli dokumendi kehtivusaeg kolm aastat, mis t\xc3\xb5steti 8. jaanuaril 2018 viiele aastale.'